**Előterjesztés**

**Szombathely Megyei Jogú Város Közgyűlése**

**Jogi és Társadalmi Kapcsolatok Bizottsága 2017. június 13-i ülésére**

**Javaslat a Savaria Szimfonikus Zenekar 2017/2018-as évadra vonatkozó programtervének elfogadására**

Szombathely Megyei Jogú Város Közgyűlése a 279/2015. (VI.18.) Kgy. számú határozatával úgy döntött, hogy a Savaria Szimfonikus Zenekar (a továbbiakban: Zenekar) - a Szombathelyi Egészségügyi és Kulturális GESZ igazgatójával egyeztetve - minden év május 31. napjáig készítse el a következő évad részletes, az önkormányzati támogatási igényt is tartalmazó programtervét a Közgyűlés számára.

A Zenekar benyújtotta a dokumentumot, és jelzi egyúttal, hogy a 2018. évi Nemzetközi Bartók Fesztivál és az Iseumi Nyári Játékok megrendezése, finanszírozási lehetősége még egyeztetést igényel - amelyre legkorábban 2017. végén, 2018. elején kerülhet sor -, így azok nem kerültek részletezésre.

A szakmai program szöveges ismertetését, valamint a költségvetés-tervezetet az előterjesztés melléklete tartalmazza.

Kérem a Tisztelt Bizottságot, hogy az előterjesztést megtárgyalni, és döntését meghozni szíveskedjék.

**Szombathely, 2017. június „ ”**

**/: Koczka Tibor :/**

**HATÁROZATI JAVASLAT**

**……../2017. (VI.13.) JTKB. számú határozat**

A Bizottság a „Javaslat a Savaria Szimfonikus Zenekar 2017/2018-as évadra vonatkozó programtervének elfogadására” c. előterjesztést megtárgyalta, és az előterjesztés melléklete szerinti tartalommal javasolja jóváhagyni a Közgyűlés szeptemberi ülésén.

**Felelős: Dr. Takátsné Dr. Tenki Mária, a Bizottság elnöke**

**(Dr. Bencsics Enikő, az Egészségügyi és Közszolgálati Osztály vezetője,**

**Mester Ágnes, az Egészségügyi, Kulturális és Koordinációs Iroda vezetője)**

**Határidő: 2017. szeptemberi Közgyűlés**